b'\n_START_ARTICLE_\n324 Bamberga\n_START_SECTION_\nOdkritje\n_START_PARAGRAPH_\nAsteroid je na Dunaju odkril avstrijski astronom Johann Palisa (1848 \xe2\x80\x93 1925) 25. februarja 1892.\n_START_SECTION_\nLastnosti\n_START_PARAGRAPH_\nAsteroid Bamberga obkro\xc5\xbei Sonce v 4,4 letih. Njegova tirnica ima izsrednost 0,338, nagnjena pa je za 4,564 \xc2\xb0 proti ekliptiki. Okoli svoje osi se zavrti v 29,43 h, premer asteroida pa je 229,44\xc2\xa0km . Asteroid Bamberga ima veliko izsrednost. Zaradi tega se njegova svetlost zelo spreminja. Blizu perihelija v \xc4\x8dasu opozicije dose\xc5\xbee magnitudo +8,0, kar je tako svetlo kot Saturnova luna Titan. Tak\xc5\xa1ne opozicije se dose\xc5\xbeejo vsakih 22 let, zadnja je bila leta 1991, prihodnja bo 2013. V \xc4\x8dasu teh opozicij postane Bamberga najbolj svetel asteroid tipa C. takrat je Bamberga tudi zelo blizu Zemlji, saj se ji pribli\xc5\xbea na razdaljo 0,78 a.e. Za primerjavo: 7 Iris ne pride nikoli bli\xc5\xbeje kot 0,85 a.e., 4 Vesta pa nikoli bli\xc5\xbeje kot 1,13 a.e.\n_START_SECTION_\nOkultacija\n_START_PARAGRAPH_\nOpazovali so okultacijo 8. decembra 1987. Opazovanja so dala za premer okoli 228\xc2\xa0km, kar se precej dobro ujema s podatki, ki jih je dala vesoljska sonda IRAS.'